ארנק קריפטוגרפי

ארנק קריפטוגרפי מאחסן את המפתח הציבורי ואת המפתח הפרטי שמשמשים לקבלת מטבעות וירטואליים ושליחתם. המטבע עצמו לא מאוחסן בארנק. ארנק יכול להכיל מספר כלשהו של זוגות של מפתחות ציבוריים ופרטיים.
במקרה של ביטקוין ורוב המטבעות הנגזרים ממנו, המטבע מאוחסן באופן מבוזר ונשמר בבלוקצ'יין ציבורי .

גישה לארנק

בעת בחירת ארנק, יש לקחת בחשבון למי יכולה להיות גישה למפתחות הפרטיים וכך יהיה בעל פוטנציאל לשליטה במטבעות. בדיוק כמו עם בנק, המשתמש צריך לסמוך על הספק שישמור על מטבעותיו בבטחה. למשל, במקרה של חלפן המטבעות Mt.Gox, נגנב ממנו כ 850,000 מטבעות ביטקוין שהיו שייכים ללקוחתיו. הורדת הארנק הווירטואלי מאתר ארנקים כלשהו למחשב או לפלאפון לאו דווקא אומרת כי הבעלים הוא היחיד שיש לו העתק של המפתחות הפרטיים. לדוגמה באתר Coinbase, יש אפשרות להתקין את הארנק בפלאפון וגם לגשת לאותו הארנק דרך אתר האינטרנט שלהם. בנוסף, ארנק יכול להכיל נקודות תורפה ידועות או סמויות. לצורך קבלת מטבעות, אין צורך בקבלת גישה לארנק המקבל. הצד השולח רק צריך לדעת את כתובת הארנק. כל אחד יכול לשלוח מטבעות לכתובת זו. רק מי שיש לו את המפתח הפרטי של הכתובת המתאימה יכול להשתמש בו וכך לשלוט במטבעות ששיכות לאותה הכתובת.

מספר מטבעות

ישנם ארנקים שתומכים במגוון מטבעות שונים.

ארנק חומרה

ארנקי חומרה נחשבים לארנקים המאובטחים ביותר, מכיוון שהמפתחות הפרטיים אף פעם לא יוצאים מהארנק. המפתחות הפרטיים נוצרים בתוך הארנק, חותמים על עסקאות בתוכו, ונמחקים בתוכו. אם ארנק החומרה משתמש ברצף של מילים ליצירה ולגיבוי של המפתחות הפרטיים, מסוכן לאחסן את רצף מילים זה באופן דיגיטלי. עדיף לשמור אותו על דף נייר, ולאחסנו במיקום שונה
ארנק החומרה. אחסון באופן דיגיטלי של רצף המילים מוריד את רמת האבטחה של הארנק לרמה של ארנק תוכנה. לארנקי חומרה כגון לדג'ר וטרזור יש גרסאות שדורשות מהמשתמש ללחוץ פיזית על כפתור בארנק כדי לחתום על עסקה. המפתחות הפרטיים נשמרים תמיד בבטחה בתוך הארנק. רק החתימה הדיגיטלית וכתובות המשתמש יוצאות החוצה מהארנק לרשת כדי לחתום על עסקאות ולקבלת מטבעות. ללא חתימת המפתח הפרטי עסקה לא תאושר. ישנם ארנקי חומרה בעלי מסך שבהם המשתמש יכול להכניס קוד שמורכב מספרות כדי לקבל שליטה בארנק, ושבו ניתן לראות את פרטי העסקה לפני אישורה. בנוסף, רצף המילים שמהם נוצרו המפתחות הפרטיים מוצג על גבי מסך הארנק, וכך תצלום מסך של מחשב המשתמש על ידי וירוס לא יחשוף את רצף המילים.

ארנק לצפייה בלבד

באמצעות ארנק לצפייה בלבד ניתן לעקוב אחר כל העסקאות. רק הכתובת (המפתח הציבורי) דרוש. כך, המפתח הפרטי יכול להישמר בבטחה במיקום שונה.

ארנק חתימה מרובה

בשימוש בארנק בעל חתימה מרובה יש צורך בחתימה (באמצעות המפתחות הפרטיים שלהם) של מספר משתמשים כדי לבצע עסקה. כך מתאפשרת אבטחה גבוהה יותר וגם אפשרות לאחסון משותף של כסף ללא ניצול לרעה של אחד מהשותפים

ארנק מוח

בשימוש בארנק מוח יש לשנן את המידע שיאפשר לשחזר את המפתחות הפרטיים והציבוריים, למשל בשימוש במנמוניקה.

ארנק חם וארנק קר

מושגים שמושמעים בהקשר של ארנקים הם: ארנקים חמים וארנקים קרים. ארנקים חמים מחוברים וחשופים לרשת האינטרנט לעומת ארנקים קרים שאינם חשופים לאינטרנט. באמצעות ארנק חם ניתן לשלוח מטבעות בכל זמן נתון. ארנק קר יש לחבר לאינטרנט לפני שליחת מטבעות. כל עוד ארנק מחובר לאינטרנט, הוא חשוף לפריצה. ארנק תוכנה נחשב לארנק חם בעוד שארנק חומרה נחשב לארנק קר.

ארנק דטרמיניסטי

באמצעות ארנק דטרמיניסטי ניתן לייצר את כל המפתחות הפרטיים והכתובות המתאימות להם, ממפתח יחיד. ביטוי מילולי שמשמש כשורש המפתחות הוא בעצם דרך אנושית שנוחה יותר קריאה שבאמצעותה מייצגים את מפתח השורש, ושניתן אלגוריתמית להמירו לאופן שבו הוא מיוצג במחשב. ביטוי מילולי זה, באותו הסדר, תמיד יצור את אותו מפתח השורש. ביטוי מילולי יכול להיות מורכב מ-24 מילים כגון: "להתחיל חברה אדמה שחורה יופי שבח גאווה מסרב אימה מאמין הקלה בשורה סוף השמיד את אלוף לבנות יותר מדהים להודות אוויר לאשר אוטומטי מאחורי". מפתח השורש לא מחליף את כל שאר המפתחות הפרטיים, אלא משמש כדי ליצור אותם. לכל הכתובות יש עדיין מפתחות פרטיים שונים, אבל כולם ניתנים לשחזור באמצעות מפתח השורש.
יצירת מפתחות פרטיים בתהליך זה נחשבת לבטוחה. מספר מפתחות השורש האפשריים הוא 2⁵¹². כל רצף מילים מתוך מאגר המילים יוצר מפתח שורש תקין. אם הארנק לא היה בשימוש בעבר (סיכוי ששואף ל-0), הוא יהיה ריק. לשם המחשה: מספר האפשרויות ליצירת מפתח השורש הוא כ10⁷⁷, (בבסיס עשרוני), בעוד שמספר האטומים ביקום מוערך ב-10⁸⁰.

ארנק לא דטרמיניסטי

בארנק לא דטרמיניסטי, כל מפתח נוצר בנפרד, בצורה רנדומלית, והם לא נוצרים ממפתח שורש יחיד. על כן, כל גיבוי של הארנק חייב להכיל את כל אחד מהמפתחות הפרטיים ששומשו ככתובות, ובנוסף כ-100 מפתחות פרטיים נוספים שייתכן וישומשו ככתובות לקבלת מטבעות.